**ΑΝΑΚΟΙΝΩΣΗ**

Τα μαθήματα των **πρωτοετών φοιτητών** στο Πανεπιστήμιο Μακεδονίας για το ακαδημαϊκό έτος 2020-2021 θα ξεκινήσουν τη Δευτέρα **12 Οκτωβρίου 2020**. Για τον τρόπο διδασκαλίας των μαθημάτων (δια ζώσης ή εξ αποστάσεως) θα ενημερωθείτε από την ιστοσελίδα του Τμήματος.

Μετά την ηλεκτρονική σας εγγραφή στο Υπουργείο Παιδείας και Θρησκευμάτων θα ακολουθήσει η εγγραφή σας στο Τμήμα, η οποία θα γίνει σε ειδική πλατφόρμα του Πανεπιστημίου, ηλεκτρονικά, χωρίς την προσέλευσή σας στο Τμήμα. Θα ακολουθήσει σχετική ανακοίνωση για τα δικαιολογητικά εγγραφής που θα απαιτηθούν και ο σύνδεσμος στον οποίο θα γίνει η εγγραφή σας.

Για την καλύτερη ενημέρωσή σας παρακαλούμε να παρακολουθείτε τακτικά την ιστοσελίδα του Τμήματος.